**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-2.006 „Предлагане на пазара” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-4878/09.10.2025 г.**

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-2.006-Q001

Подател: e-mail: solomonsky@abv.bg

Дата: 07.10.2025 г.

**Въпрос:**

Здравейте,

Във връзка с т. 13.1.4 от Насоките за кандидатстване се предвижда като допустима дейност „развитие на директни продажби на риба и рибни продукти чрез обособени щандове, изложения, онлайн магазини, мобилни магазини, фермерски пазари и др.“ Моля за уточнение кои разходи се считат за допустими при изпълнение на подобен тип дейности – например:

• допустими ли са разходи за изграждане и оборудване на щандове;

• допустими ли са разходи за разработване и поддръжка на онлайн платформа (уебсайт/електронен магазин);

• могат ли да се включват разходи за мобилен търговски обект (специализиран автомобил или ремарке);

• допустими ли са разходи за участие в изложения и фермерски пазари (такси, транспорт и др.).

Благодаря!

**Отговор на въпрос:**

Всички допустими разходи по процедурата са посочени в т.14.1“Допустими разходи“ от Условията за кандидатстване.

Съгласно т.14.1.3. от Условията за кандидатстване допустими за финансиране са следните разходи, предназначени за осъществяване на дейностите по точка 13.1 „Допустими дейности”:

**Преки разходи:**

14.1.3.1. разходи за доставчици на услуги, които участват в подготовката и/или провеждането на промоционална кампания;

14.1.3.2. закупуване и/или наемане на рекламно пространство/време в средствата за масова комуникация;

14.1.3.3. създаване и дизайн на плакати, банери и надписи;

14.1.3.4. изработване, публикуване на рекламен материал, включително за превод, отпечатване и разпространение;

14.1.3.5. разходи за публикуване на информация в социалните медии, разработване, надграждане и поддръжка на интернет страници и онлайн платформи за търговия;

14.1.3.6. разходи за изработка на лого и слоган на кампанията, аудиовизуални материали за целите на проекта и закупуване и брандиране на рекламни материали;

14.1.3.7. разходи, свързани с логистично и техническо обезпечение за организация и участие в семинари, търговски панаири, изложения за информационни и рекламни кампании, други форми за провеждане на кампанията по промоция, като кулинарни състезания, кулинарен тур, изложба, дни на отворени врати и други;

14.1.3.8. разходи за наемане на оборудване за провеждане на информационни кампании и директна продажба на продукция;

14.1.3.9. разходи за такса за участие, наем на пространство, конструкция на щанд (допустимите разходи по т. 14.1.3.9, за които се кандидатства следва да са различни от предварителните разходи, заявени от кандидата по т. 14.1.4.2.), както и:

- за закупуване и брандиране на облекло за наетия персонал, напр. тениски, шапки и др.;

- за наемане на техника (например хладилници);

- за такса за обслужване (вода, електричество, почистване, охрана, оборудване за дегустация);

- за складиране и транспорт (външен и вътрешен) на мостри и продукция;

14.1.3.10. закупуване на мостри, свързани с организиране и участие в кампании, изложения, панаири и др. - до 5 на сто от общата сума на одобрените разходи на конкретната дейност, извършена от участниците в кампанията.

14.1.3.11. разходи за осигуряване на външен персонал, необходим за провеждане на промоционална кампания - до 3 лица;

14.1.3.12. разходи за специализирани преводачески услуги (лицензирани преводачи от и на български език);

**Непреки разходи:**

14.1.3.13. Разходи за организация и управление на проекта – 6 на сто от общите допустими преки разходи по проекта и включват, както следва:

 - Разходи за възнаграждения на лица, пряко ангажирани с дейности по организацията и управлението на проекта, включително задължителните социални и здравни осигурителни вноски за сметка на осигурителя, съгласно националното законодателство.

 - Командировъчни разходи (пътни, дневни и квартирни разходи и разходи за застраховки) в страната и чужбина на лицата, пряко ангажирани с дейности по изпълнението и/или управлението на проекта, в съответствие с Наредбата за командировките в страната и Наредбата за служебните командировки и специализации в чужбина или съответните нормативни актове на друга държава - членка на ЕС, в случаите, когато не е приложимо българското законодателство;

 Посочените разходи представляват опростен вид на разходите, които се прилагат на основание на чл. 54, подточка а) от Регламент (ЕС) 2021/1060 за прилагане на общоприложимите разпоредби. Разходите се изчисляват пряко като процентно съотношение 6 на сто от одобрените разходите по точки от 14.1.3.1 до 14.1.3.9, 14.1.3.11 и 14.1.3.12 включително. За посочените разходи не е необходима обосновка и доказателство за тяхното изпълнение. При подаване на проектно предложение и при последващо отчитане на изпълнените дейности по сключения административен договор за предоставяне на безвъзмездна финансова помощ, кандидатите/бенефициентите не следва да предоставят разходооправдателни документи за извършване на разходите.

По процедурата кандидатът може да сформира, по негова преценка, екип за организация, управление и/или изпълнение на проекта.

**Допълнителни и съпътстващи разходи:**

14.1.3.14. разходи за проучване на резултатите от провеждането на промоционалната кампания – до 2 на сто от извършените разходи за промоционалната кампания (от 14.1.3.1. до 14.1.3.9. включително и от 14.1.3.11. до 14.1.3.12. включително);

14.1.3.15. разходи за информация и комуникация - до 2 на сто от общите допустими разходи (от 14.1.3.1. до 14.1.3.9. включително и от 14.1.3.11. до 14.1.3.12. включително) за проекти, при които размерът на финансовата подкрепа не превишава левовата равностойност на 100 000 евро и до 1 на сто от общите допустими разходи (от 14.1.3.1. до 14.1.3.9. включително и от 14.1.3.11. до 14.1.3.12. включително) - за всички останали проекти.